Матерић је живео у Сарајеву које напушта током рата и сели се у Лион у Француској. У другој половини деведесетих година 20. века играо је универзитетску кошарку у САД, а једну годину је провео на универзитету Конектикат (1995/96). Сениорску каријеру је почео у екипи Милана а касније је у Италији играо и за Динамо Сасари. У Србији је играо за Партизан, Хемофарм и Мегу. Са црно-белима је освојио два државна првенства и један куп.